wickkiey/tamil-wikipedia-chunked huggingface dataset:
# இரமணன் (சொற்பொழிவாளர்)

## வாழ்க்கைக் குறிப்பு

திருநெல்வேலி மாவட்டத்தில் பிறந்தவர். இவரது இயற்பெயர் வெங்கடேஸ்வரன். இளமைக் காலம் முதல் தமிழ் இலக்கியங்களின் மீது ஆர்வம் கொண்ட ரமணன், பள்ளிப் பருவத்தில் கவிதைகள் எழுதத் தொடங்கினார். சென்னை ஏ எம் ஜெயின் கல்லூரியில் பயின்ற இவர், தி இந்து நாளிதழின் விற்பனைப் பிரிவில் பணியாற்றியவர். பின் பணியிலிருந்து விருப்ப ஓய்வு பெற்று சொற்பொழிவு, கவியரங்கம், தொலைக்காட்சி நிகழ்ச்சிகள் உள்ளிட்ட பல்வேறு பணிகளில் ஈடுபட்டு வருகிறார். கவிதைக்காகத் தமிழக அரசின் கலைமாமணி விருதை 2018-ம் ஆண்டில் பெற்றார்.
# இரமணன் (சொற்பொழிவாளர்)

## பெயர்க் காரணம்

கவிதைகளை இசையுடன் பாடும் திறமை பெற்ற ரமணனை கௌரவிக்கும் விதமாக அமெரிக்காவைச் சேர்ந்த மகேஷ் கிருஷ்ணன் என்பவர் **'இசைக்கவி**<nowiki/>' என்ற பட்டத்தை வழங்கினார்.
# இரமணன் (சொற்பொழிவாளர்)

## சொற்பொழிவுகள்

தொலைக்காட்சிகளில் தொடர் சொற்பொழிவுகள் ஆற்றியுள்ள ரமணன், பல நேர்காணல்களிலும் பங்கேற்றுள்ளார்.
| பொதிகை | கொஞ்சம் கவிதை கொஞ்சம் தேநீர் | 200 |  |
| --- | --- | --- | --- |
| மக்கள் | பண்ணிசை வித்தகர்கள் | 165 |  |
| மக்கள் | தமிழ் அமிழ்து | 165 |  |
| சங்கரா | காஞ்சி மகான் | 501 |  |
| சங்கரா | தர்மத்தின் பாதையில் (தமிழ்&ஆங்கிலம்) | 275 |  |
| சங்கரா | தெய்வத்தின் குரல் | 60 |  |
| சங்கரா | காஞ்சி முனியின் காலடியில் | 50 | } |
ஸ்ரீ கிருஷ்ணா ஸ்வீட்ஸ் நடத்திவரும் 'காலங்களில் அவன் வசந்தம்' - கண்ணதாசன் நிகழ்ச்சி, மதுரத்வனி மற்றும் இண்டேன் குருகேஸ் ஏஜென்சி நடத்தும் 'இசைக்கவியின் இதயம்' நிகழ்ச்சி, மதுரத்வனி மற்றும் சேவாலயாவின் 'மாதம் தோறும் மகாகவி' உட்பட பல நிகழ்ச்சிகளில் பங்கேற்று சொற்பொழிவாற்றியவர். சென்னைக் கம்பன் கழகமும் பாரதிய வித்யா பவனும் சென்னை ஸ்ரீ கிருஷ்ணா ஸ்வீட்ஸ் நிறுவனமும் இணைந்து, 2011 ஜனவரியில் ‘ஔவையின் ஆத்திசூடி’ என்ற தொடர் சொற்பொழிவு நிகழ்ச்சியைச் சென்னையில் நடத்தின. அதில் 2011 ஜனவரி 31 அன்று, ‘ஆறுவது சினம்’ என்ற தலைப்பில் இசைக்கவி ரமணன் சொற்பொழிவு நடத்தினார். கோவையில் "பாரதி பார்வையில் கம்பன்" என்ற தலைப்பில் மணி உயர்நிலைப் பள்ளி, நாணி பல்கிவாலா அரங்கில் 2011ல் பேசினார்.
# இரமணன் (சொற்பொழிவாளர்)

## தொலைக்காட்சி, மேடை நாடகங்கள்

இயக்குநர் கே. பாலச்சந்தர் இயக்கிய ‘அமுதா ஓர் ஆச்சர்யக்குறி’ தொலைக்காட்சித் தொடர் உட்பட 4 நெடுந்தொடர்களில் நடித்துள்ளார்.  
இயக்குநர் வீணை எஸ்.பாலச்சந்தரின் மகன் எஸ்.பி.எஸ் ராமனின் எஸ்.பி. கிரியேஷன்ஸ் குழுவின் ’அந்த நாள்’ திரைப்படத்தின் நாடக வடிவில் நடித்துள்ளார். மகாகவி பாரதியாரின் வாழ்க்கை வரலாற்றை நாடகமாக எழுதி, எஸ்.பி.கிரியேஷன்ஸ் தயாரிப்பில் பாரதியார் கதாப்பாத்திரம் ஏற்று 50-க்கும் மேற்பட்ட மேடைகளில் (அமெரிக்கா, ஆஸ்திரேலியா, சிங்கப்பூர், மஸ்கெட், உட்பட) நடித்துள்ளார்.  
பொதிகை தொலைக்காட்சிக்காக, கிருஷ்ணசாமி அசோசியேட்ஸ் தயாரிப்பில் பாரதியார் வாழ்க்கையை 26 பகுதிகளாக எழுதி பாரதியாராக இந்த நெடுந்தொடரில் நடித்துள்ளார்.
# இரமணன் (சொற்பொழிவாளர்)

## படைப்புகள்

### **கவிதை நூல்கள் - 13**

- கோடுகள் இல்லா உலகம்
- அகத்தியர் அந்தாதி
- மனோன்மணி மாலை
- ரமணனைக் கேளுங்கள் + குறுந்தகடு
- வண்டி போய்க்கொண்டிருக்கிறது + குறுந்தகடு
- மரியன்னை பதிகம்
- அராளகேசி அருட்பாமாலை
- ஸ்ரீ சாரதாம்பிகை பதிகம்
- துர்கா சப்தஸ்லோகி
- நதியில் விழுந்த மலர் + குறுந்தகடு
- அபிராமி அம்மை பதிகம்
- என்னுயிர் மீனாட்சியே
# இரமணன் (சொற்பொழிவாளர்)

## படைப்புகள்

### **உரைநடை நூல்கள் - 20**

- இமயம் : அந்தரங்கத்தின் பகிரங்கம்
- என் குருவே என் இறைவன்
- “சிகரம்” - இயக்குநர் “சிகரம்” - திரு, கே. பாலசந்தர் அவர்களின் வாழ்க்கை வரலாறு
- ஒளிமயமான எதிர்காலம்
- வெற்றி நிச்சயம்
- காலங்களில் அவன் வசந்தம்
- கண்ணதாசன் – இலக்கியத்தின் கண்ணாடி
- தெய்வப் பிறவிகள் (தினமலர் வெளியீடு)
- பாமரன் பார்வையில் பாரதி (தினமலர் வெளியீடு)
- ஈசாவாஸ்ய உபநிடத விளக்கம்
# இரமணன் (சொற்பொழிவாளர்)

## படைப்புகள்

### **Books in English - 05**

- Business Mantras, a Pictorial on Arutchelvar Sri N Mahalaingam published by Times of India
- Take Marriage Seriously (A Sublime Sacrament)
- Mahaprasthan
மேலும் 4 மொழிபெயர்ப்பு நூல்களை எழுதியுள்ளார்.
# இரமணன் (சொற்பொழிவாளர்)

## விருதுகள்

- கலைமாமணி விருது - தமிழக அரசு
- வாழும் பாரதி விருது - திருக்குறள் பாசறை, மஸ்கெட்
- பாரதி பணிச் செம்மல் - வடசென்னை தமிழ்ச் சங்கம்
- கவியரசு கண்ணதாசன் விருது - கண்ணதாசன் தமிழ்ச்சங்கம், பம்மல்
- USA Kalabushan - Golden Elephants, New Jersey
- சென்னை கம்பன் கழக விருது
- தமிழ்ச் சுடர் விருது - அம்பத்தூர் கம்பன் கழகம்
- பாரதி இலக்கியச் செல்வர்
- பாரதி விருது ஸ்ரீராம் குழுமம்
- பொற்றாமரை விருது
- நேதாஜி நாட்டுப் பற்றாளர் விருது
- Vocational Excellence Award from Rotary Club of Mambalam
# சாமுண்டி (சப்தகன்னியர்)

**சாமுண்டி** (சமசுகிருதம்: , **), சப்த கன்னியர்களில் ஒரு தெய்வமாகும். இவரை சாமுண்டீஸ்வரி என்றும் அழைக்கின்றனர். இவர் பார்வதி துர்க்கை என்ற உருவத்தில் போரில் ஈடுபடும் போது அவருடைய படையில் ஒருவராக இருந்தார் மற்றும் இவர்கள் எல்லோரும் சேர்ந்து அனைத்து அரக்கர்களையும் கொன்று அழித்தனர்.  
இவர் பார்வதியின் அம்சமாவார். நான்கு கரங்களும், மூன்று நேத்திரங்களும், கோரைப்பற்களும், கரு மேனியும் உடையவர். இவர் புலித்தோல் உடுத்தி கபால மாலையை அணிந்திருக்கிறார். முத்தலைச் சூலம், முண்டம், கத்தி, கபாலம் ஆகிய ஆயுதங்களை தரித்தும், ஒரு பிணத்தின் மீது அமர்ந்தும் காட்சியளிக்கிறார். இவர் சண்டர் முண்டர் என்ற இரண்டு அரக்கர்களை கொள்வதற்காக அவதாரம் எடுத்தார் மற்றும் அவர் இருவரையும் கொன்றார்.
# சாமுண்டி (சப்தகன்னியர்)

## இதனையும் காண்க

- சாமுண்டீஸ்வரி கோயில்
# புத்தளம் கடல் நீரேரி

**புத்தளம் கடல் நீரேரி** என்பது 327 km2 (126 சதுர மைல்கள்) பரப்பை உள்ளடக்கிய ஒரு நீர்ப் பரப்பாகும். இது இலங்கையின் வடமேற்கே புத்தளம் மாவட்டதில் அமைந்துள்ளது. இது இலங்கையின் மிகப்பெரிய கடல் நீரேரி ஆகும். இந்த நீரேரியில் கலா ஓயா மற்றும் மீ ஓயா ஆறுகள் கலக்கின்றன. இந்த நீரேரி தென்னை மரங்கள், திறந்த காடுகள், புல் வெளிகள், கண்டல் தாவரங்கள் போன்றவற்றால் சூழப்பட்டுள்ளது. இந்த இடத்தில் மீப்பிடி, இறால் வளர்ப்பு மேற்கொள்ளப்படுகின்றது. உப்பும் விளைவிக்கபடுவதுடன் விவசாயமும் மேற்கொள்ளப்படுகிறது.
# ஐரோப்பாவில் பாதுகாப்புக்கும் ஒத்துழைப்புக்குமான அமைப்பு

## .

ஐரோப்பாவில் பாதுகாப்புக்கும் ஒத்துழைப்புக்குமான அமைப்பு, ஐரோப்பிய அரசுகளுக்கு இடையிலான அமைப்பாகும். இது உலகிலேயே, பாதுகாப்பு தொடர்பான பெரிய அமைப்பு. ஹெல்சிங்கி நகரில் நடைபெற்ற 1975 ஆம் ஆண்டு கருத்தரங்கில், ஐரோப்பிய பாதுகாப்பு குறித்த உரையாடலே இதன் தொடக்கத்திற்கான மூலம்.
மனித உரிமைகள், ஊடகச் சுதந்திரம், நேர்மையான தேர்தல்கள், ஆயுதக் கட்டுப்பாடு உள்ளிட்டவை இதன் முக்கியக் குறிக்கோள்கள். இதில் தலைமையகப் பணியாளர்களாக 550 பேரும், களப் பணியாளர்களாக 2300 பேரும் பணியாற்றுகின்றனர்..
இதில் ஐரோப்பா, ஆசியா, வட அமெரிக்கா உள்ளிட்ட கண்டங்களைச் சேர்ந்த 57 உறுப்பினர் நாடுகள் உள்ளன.
பனிப்போர் காலத்தில் இது தொடங்கப்பட்டது.
# ஐரோப்பாவில் பாதுகாப்புக்கும் ஒத்துழைப்புக்குமான அமைப்பு

## வரலாறு

.]]  
ஐரோப்பாவில் பாதுகாப்புக்கும் ஒத்துழைப்புக்குமான கருத்தரங்களில் இந்த அமைப்பை உருவாக்குவது பற்றி ஆலோசிக்கப்பட்டது. 1950 களில் இது குறித்து பேசப்பட்டாலும், பனிப்போரின் காரணமாக தடைபட்டன.
1972 ஆம் ஆண்டில் ஹெல்சின்கியில் நடைபெற்ற மாநாட்டில் பேச்சுவார்த்தை தொடங்கியது. சோவியத் ஒன்றியத்தின் உந்துதலின் பேரில் இந்த மாநாடு நடைபெற்றது. ஐரோப்பிய மண்டலத்தில் பாதுகாப்பை மேம்படுத்தவும், மனித உரிமைகளைப் பாதுகாக்கவும் தீர்மானங்கள் நிறைவேற்றப்பட்டன. சுமுகமான உறவினைத் தொடர, பல கூட்டங்கள் நடைபெற்றன. இவற்றில் பெரும்பாலனவை, பெல்கிறேட், மத்ரித், வியன்னா நகர்களில் நிகழ்ந்தன.
# ஐரோப்பாவில் பாதுகாப்புக்கும் ஒத்துழைப்புக்குமான அமைப்பு

## வரலாறு

### மொழிகள்

இந்த அமைப்பின் அலுவல் மொழிகளாக ஆறு மொழிகள் ஏற்கப்பட்டுள்ளன. அவை ஆங்கிலம், பிரெஞ்சு,
ஜெர்மன், ஸ்பானிஷ், இத்தாலியம், ரசியன்
# ஐரோப்பாவில் பாதுகாப்புக்கும் ஒத்துழைப்புக்குமான அமைப்பு

## வரலாறு

### நிதி நிலவரம்

1993 ஆம் ஆண்டு முதல், இந்த அமைப்பு ஒதுக்கும் நிதி யூரோவில் தரப்பட்டுள்ளது.
# ஐரோப்பாவில் பாதுகாப்புக்கும் ஒத்துழைப்புக்குமான அமைப்பு

## அமைப்புமுறை

கூட்டங்களில் நாடுகளின் தலைவர் பங்கேற்பார். கூட்டங்கள் குறிப்பிட்ட காலத்தில் நிகழ்வதில்லை. கடைசிக் கூட்டம், 2010 ஆம் ஆண்டும் டிசம்பர் 1,2 நாட்களில் நடைபெற்றது. இந்த அமைப்பில், மேலான அதிகாரம் பெற்ற குழு, அமைச்சரவைக் குழு ஆகும். இது ஆண்டுக்கொரு முறை கூடும். தூதரக அளவில், நிரந்தர உறுப்பினர்கள் வாரமொருமுறை வியன்னாவில் கூடுவர். மாநாட்டுக் கூட்டத்தை நடத்தும் நாட்டின் வெளியுறவுத் துறை அமைச்சரே இந்த அமைப்பின் தலைவராக இருப்பார்.  
இவற்றுடன், பாதுகாப்புக்கான குழுவும் உள்ளது. இது இராணுவ நடவடிக்கைகள் குறித்தவற்றை மேற்பார்வையிடுகிறது.
இந்த அமைப்பின் தலைமையகம், ஆஸ்திரியாவின் வியன்னா நகரில் உள்ளது. மேலும், கோபனாவன், ஜெனீவா, டென் ஹாக், பிராகா, வார்சா ஆகிய நகரங்களிலும் அலுவலகங்கள் உள்ளன.  
, ஆசுதிரியா ]]  
ஐரோப்பாவில் பாதுகாப்புக்கான நாடாளுமன்ற கூட்டம், அரசியல், பாதுகாப்பு, பொருளாதார, சுற்றுச்சூழல் தொடர்பான பல்வேறு தீர்மானங்களை நிறைவேற்றும். இந்த அமைப்பின் உறுப்பினரின் ஒட்டுமொத்தக் குரலாக இந்த குழு செயல்படுவதால், இதன் தீர்மானங்களுக்கு ஏற்ப செயல்படுமாறு உறுப்பினர் நாடுகள் அறிவுறுத்தப்படுகின்றன.
மக்களாட்சிக்கும் மனித உரிமைக்குமான அலுவலகம் இதன் மிகப் பழைய உறுப்பினர். இது போலந்து நாட்டின் வார்சா நகரில் உள்ளது.  
தேர்தல்களை கண்காணித்தல், மனித உரிமைகளைப் பேணுதல், வேறுபாட்டு உணர்வை தவிர்த்தல், மக்களாட்சி முறையில் வளர்ச்சி காணுதல், சட்டத்தின்படி நடத்தல் ஆகியன இதன் கொள்கைகள். இது ஏறத்தாழ 150 தேர்தல்களை கண்காணித்திருக்கிறது. 35,000 பார்வையாளர்கள் ஈடுபடுத்தப்பட்டனர்.  
இந்த அமைப்பின் ஊடகச் சுதந்திரப் பிரிவு, உறுப்பினர் நாடுகளில் கருத்து வெளிப்பாட்டுச் சுதந்திரம் பாதுகாக்கப்படுகிறதா எனக் கண்காணிக்கிறது.
# ஐரோப்பாவில் பாதுகாப்புக்கும் ஒத்துழைப்புக்குமான அமைப்பு

## தலைவர்

தலைவரின் பொறுப்பில் கீழ்க்கண்டவை அடங்கும்.
- அமைப்பின் துணை நிறுவனங்களுக்கு ஒத்துழைப்பு
- அமைப்பை முன்னிறுத்தல்
- சண்டை, சச்சரவு ஆகியவற்றை மேற்பார்வையிடுதல்
தலைவர் பதவிக்கு ஆண்டுக்கு ஒருமுறை ஒருவர் தேர்ந்தெடுக்கப்படுவார். இவர் தலைமைப் பொறுப்பில் இருக்கும் நாட்டின் வெளியுறவுத் துறை அமைச்சராக இருப்பார்.
# ஐரோப்பாவில் பாதுகாப்புக்கும் ஒத்துழைப்புக்குமான அமைப்பு

## ஐக்கிய நாடுகள் சபையுடனான உறவு

ஐக்கிய நாடுகள் சபையின் சட்டத்தின்படி, இந்த அமைப்பு தன்னைத் தானே மண்டல அமைப்பாகக் கருதுகிறது.. இது ஐக்கிய நாடுகள் சபையின் பார்வையாளராகவும் உள்ளது.
தலைவர் பொறுப்பில் உள்ளவர். ஐக்கிய நாடுகள் பாதுகாப்பு அவைக்கு உரை சுருக்கத்தை வழங்குவார்.
# ஆறு செல்வங்கள் (நூல்)

**ஆறு செல்வங்கள்** நூல் கி. ஆ. பெ. விசுவநாதம் எழுதிய நூலாகும். 1964 ஆகஸ்டு மாதம் பாரி நிலையம் இந்நூலை வெளியிட்டது. மே. வீ. வேணுகோபாலப் பிள்ளை இந்நூலுக்கு அணிந்துரை எழுதியுள்ளார்.
# ஆறு செல்வங்கள் (நூல்)

## உள்ளடக்கம்

- கல்விச் செல்வம்
- கேள்விச் செல்வம்
- அருட் செல்வம்
- பொருட் செல்வம்
- அறிவுச் செல்வம்
- மக்கட் செல்வம்
=வெளி இணைப்புகள்==
# வானொலியிலே (நூல்)

**வானொலியிலே** என்னும் நூல்,கி. ஆ. பெ. விசுவநாதம் திருச்சி வானொலியில் பேசிய பேச்சுக்கள் சிலவற்றின் தொகுப்பு நூலாகும். இந்நூலில் அவரது ஏழு பேச்சுக்கள் அடங்கியுள்ளன. இப்பேச்சுக்கள் ஏழும் 20 ஆம் நூற்றாண்டின் 40களில் ஒலிபரப்பானவை. இது 68 பக்கங்கள் கொண்ட ஒரு சிறு நூல். தமிழர் பதிப்பகம் இந்நூலை வெளியிட்டுள்ளது. நாவலர் சோமசுந்தர பாரதியார் இந்நூலுக்கு முன்னுரை எழுதியுள்ளார்.
# வானொலியிலே (நூல்)

## உள்ளடக்கம்

இந்நூலில் அடங்கியுள்ள ஏழு பேச்சுக்களின் தலைப்புக்கள் பின்வருமாறு:
1. தகுதியும் திறமையும்
1. ஜாதி முறை
1. காவிரியும் உறையூரும்
1. பர்மாவும் அரிசியும்
1. வியாபாரம்
1. பொங்கல் விழா
1. ஜப்பான் மெயின் காம்ப்
# வானொலியிலே (நூல்)

## வெளியிணைப்புகள்

- ஆர்க்கைவ்.ஆர்க் இணையத்தளத்தில் *வானொலியிலே* நூல்.
# மாமன் மகள் (1995 திரைப்படம்)

**மாமன் மகள்** (*Maaman Magal*) 1995இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை குரு தனபால் இயக்கியிருந்தார். இதில் சத்யராஜ், மீனா, கவுண்டமணி, மனோரமா ஆகியோர் நடித்திருந்தனர்.
# மாமன் மகள் (1995 திரைப்படம்)

## நடிகர்கள்

- சத்யராஜ் -சண்முகம்
- மீனா - பிரியா
- கவுண்டமணி
- மணிவண்ணன் - மாணிக்கம், (பிரியாவின் தந்தை)
- ஜெயசித்ரா- தேவி ராஜலட்சுமி, (பிரியாவின் அம்மா)
- பிரதாப் போத்தன்
- ஆனந்தராஜ்- பரமசிவம்
- மனோரமா-சண்முகத்தின் தாய்
- பொன்னம்பலம்- கோவிந்தன்
- பொன்வண்ணன்- முத்துராசு
- சத்யபிரியா- முத்துராசு அம்மா
- கவியஸ்ரீ- சித்ரா
- ஜோதி மீனா
- அல்வா வாசு
- எல். ஐ. சி. நரசிம்மன்
- சிட்டி- வழக்கறிஞர்
- ரவிராஜ்- நீதிபதி
- கவிதாஸ்ரீ
- குருதாசு மாண் - "சுப்கே சுப்கே" பாடலில் விருந்தினர்
# மாமன் மகள் (1995 திரைப்படம்)

## தயாரிப்பு

இத்திரைப்படத்தில் சத்யராஜ் பல காட்சிகளில் ஒரு பெண் கதாபாத்திரத்தில் நடித்துள்ளார். அவருடைய குரலுக்கு ஹேமா மாலினி பின்னணிக்குரல் கொடுத்தார்.
# மாமன் மகள் (1995 திரைப்படம்)

## பாடல்கள்

இத்திரைப்படத்திற்கு ஆதித்தியன் இசையமைத்திருந்தார்.  
| பாடல் | பாடகர்(கள்) | வரிகள் |  |
| --- | --- | --- | --- |
| "வடுகபட்டி வயசு குட்டி" | சாகுல் ஹமீது, சங்கீதா சஜித் | காளிதாசன் |  |
| "சும்மா சும்மா" | எஸ். பி. பாலசுப்பிரமணியம், சுஜாதா மோகன் |  |  |
| "சப்கே சோரி சோரி" | சித்ரா, குருதாசு மாண் | வாலி |  |
| "தீம்தன தோம்தன" | மனோ, கே. எஸ். சித்ரா | காளிதாசன் |  |
| "குயிலே குயில்" | சுஜாதா |  |  |
| "மாமன் மகளே" | மனோ, மலேசியா வாசுதேவன், டி. கே. கலா, ஆதித்யன் | கங்கை அமரன் | } |
# கடன் வசூல் தீர்ப்பாயம்

வங்கிகள் மற்றும் நிதி நிறுவனங்கள் கடன்களை மீட்பதற்கு (1993 51 ACT) நாடாளுமன்ற சட்டத்தின் கீழ் இந்திய அரசு நிறுவப்பட்டுள்ள அமைப்பே **கடன் வசூல் தீர்ப்பாயம்**. வங்கிகள் மற்றும் நிதி நிறுவனங்கள் கொடுத்த கடன் வாராக்கடனாக ஆகும் பொழுது ஏற்படும் பிரச்சனைகளுக்கான தீர்வுகளை வழங்க இந்த தீர்ப்பாயம் நிறுவப்பட்டுள்ளது.
# கடன் வசூல் தீர்ப்பாயம்

## வரலாறு

வங்கிகளில் அதிகமாகும் கடனாக இருக்கும் NPA எனப்படும் செயல்படா சொத்துக்களைக் குறிக்கும் நோக்கில் இந்திய அரசாங்கம் திவாரி குழுவொன்றை அமைத்து, மற்றும் மு நரசிம்மன், ரிசர்வ் வங்கியின் கவர்னர் மற்றும் வி எஸ் ஹெக்டே தலைமையில் உயர் மட்ட குழு அமைத்தது. இந்த குழுவின் பரிந்துரையின் பேரில் வங்கிகள் மற்றும் நிதி நிறுவனங்கள் கடன்கள் சட்டம், 1993 மூலம் 24ஆம் தேதி ஜூன் மாதம் 1993ஆம் வருடம் பிரகடனப்படுத்தப்பட்டது.
# நம்பள்ளி

**நம்பள்ளி** (Nampally) என்பது ஐதராபாத் ரயில் நிலையத்தினைக் குறிக்கும். இந்தியாவின் முக்கிய நகரங்களான -தில்லி, மும்பை, கல்கத்தா, சென்னை, பெங்களூரு, நாக்பூர், விசயவாடா, விசாகப்பட்டினம், திருப்பதி ஆகியவற்றுடன் நம்பள்ளி ரயில் நிலையம் இணைக்கப்பட்டள்ளது. செகந்திராபாத் முக்கிய ரயில்நிலையமாகும். மேலும் செகந்திராபாத்தில் தென்மத்திய ரயில்வேயின் தலைமையிடம் அமைந்துள்ளது. இந்த ரயில்நிலையத்தின் அருகிலேயே மாநில சட்டசபை, அருங்காட்சியகம், பிர்லா மந்திர், மட்டைப்பந்து ஆடுகளம், உசைனி சாகர் ஏரிக்கரையில் அமைந்துள்ள லும்பினி பொழுது போக்கிடம் என பலவும் அமைந்துள்ளன.
# ரிட்டிக்

**ரிட்டிக்** ஒரு 2013 பிரித்தானிய அமெரிக்க அறிபுனை திரைப்படம். இந்த திரைப்படம் செப்டம்பர் 4ம் திகதி 2013 வெளியிடப்பட்டது. இந்த திரைப்படம் தமிழ்மொழியில் ரிட்டிக் என்ற பெயரில் மொழி மற்றம் செய்யப்பட்டு செப்டம்பர் 6ம் திகதி தமிழ்நாட்டில் வெளியிடப்பட்டது.
# ரிட்டிக்

## நடிகர்கள்

- வின் டீசல்
- டேவ் பாடிஸ்டா
# ரிட்டிக்

## தமிழ் வெளியீடு

தமிழ் மொழியில் ரிட்டிக் என்ற பெயரில் மொழி மற்றம் செய்யப்பட்டு செப்டம்பர் 6ம் திகதி தமிழ்நாட்டில் வெளியிடப்பட்டது.
# சாம் செல்லதுரை

**சாம் செல்லத்துரை** என்பவர் அப்போஸ்தல ஐக்கிய சபையின் மூத்த போதகர் ஆவார். இவர் தம் வெற்றிகரமான தொலைக்காட்சி நிகழ்ச்சிகளின் மூலம் அனைவராலும் அறியப்படுகிறார்.
# சாம் செல்லதுரை

## தொலைக்காட்சி நிகழ்ச்சிகளின் பட்டியல்

- வெற்றியும் வாழ்வும்(தமிழ்) - பொதிகை தொலைக்காட்சி
- கர்த்தர் நல்லவர் (ஆங்கிலம் ) - GOD TV
- இந்தி மொழி - Shubhsandesh TV
- சபையின் அனைத்து ஆராதனைகளும் நேரடி ஒளிபரப்பு - Holy God TV, JTK TV ,
# சாம் செல்லதுரை

## பூரண சுவிசேஷ வேதாகம கல்லூரி

இவர் பூரண சுவிசேஷ வேதாகம கல்லூரியின் முதல்வர் ஆவார், இக்கல்லூரியின் மூலம் ஆண்கள் மற்றும் பெண்களை, கிறிஸ்தவ இறைபணிகளுக்கென்று தயார்படுத்துகிறார்.  
| பிரசங்க தலைப்புக்கள் |  |
| --- | --- |
| அன்பு வெற்றி வாழ்க்கையின் அஸ்திவாரம் '''(தொடரும்) |  |
| விசுவாசம் என்னும் பிரமாணம் '(முடிந்தது)' |  |
| தேவனுடைய ராஜ்யம் |  |
| வியக்கத்தக்க கிருபை |  |
| நாம் யார் நமக்கு என்ன கொடுக்க பட்டுஇருக்கிறது நம்மால் என்ன முடியும் |  |
| விசுவாசியின் அதிகாரம் |  |
| செழிப்பான வாழ்வு |  |
| கடவுளுடைய வார்த்தைக்கு ஏற்ப இதயத்தை நிறுவுங்கள் |  |
| எபெசியரின் புஸ்தகம் (வசனம் வசனமாக) '(தொடரும்)' |  |
| ஜெபம் |  |
| தேவனுடைய விசுவாசம் |  |
| வேதகாம பெற்றோர்கள் |  |
| தேவனுடைய பெருக்கத்தின பிரமாணம் |  |
| தேவனுடைய வெற்றியின் பிரமாணம் |  |
| தெய்வீக சுகம் |  |
| சூழ்நிலைகளை மாற்றக்கூடிய விசுவாசம் |  |
| எலியா |  |
| சிலுவையின் மகிமை |  |
| Husbands and Fathers |  |
| உள்ளான மனிதன் |  |
| விசுவாசியின் வெற்றி |  |
| கர்த்தரின் ஆசிர்வாதம் |  |
| மலை பிரசங்கம் |  |
| மனம் புதிதாக்கப்படுதல் |  |
| நீதிமான் |  |
| மகிழ்ச்சி |  |
| இயேசு கிறிஸ்துவை அறிதல் |  |
| பிதாவாகிய தேவனை அறிதல் |  |
| பரிசுத்த ஆவியானவரின் வழிகாட்டுதல் |  |
| சிறப்பான வாழ்வு |  |
| நீண்ட வாழ்வு |  |
| தியானம் |  |
| பவுலின் ஜெபம் |  |
| தேவனுடைய வார்த்தையின் முக்கியத்துவம் |  |
| நோக்கத்தின் வல்லமை |  |
| தேவ சித்தம் |  |
| குடும்பம் |  |
| கர்த்தர் நல்லவர் |  |
| சங்கீதம் 23 |  |
| சங்கீதம் 91 |  |
| வெளிப்பாடு |  |
| இயேசுவின் ரத்தம் |  |
| சிலுவை |  |
| கிறித்துவுக்குள் நாம் யார் |  |
| வெற்றியுள்ள கணவன் |  |
| தேவனுடைய வார்த்தை |  |
| ரோமரின் புஸ்தகம் (வசனம் வசனமாக) |  |
| செழிப்பு தேவனுடைய சித்தம் | } |
# புது வரலாற்றியல் திறனாய்வு

**புது வரலாற்றியல் திறனாய்வு** என்பது, புது வரலாற்றிய இலக்கியக் கோட்பாட்டை அடிப்படையாகக் கொண்ட திறனாய்வு ஆகும். புது வரலாற்றியக் கொள்கையின்படி, இலக்கியத்தை ஆராயும்போது அல்லது திறனாய்வு செய்யும்போது அது எழுந்த காலப் பின்னணியை மட்டுமன்றி அதைத் திறனாய்பவரின் காலப் பின்னணியும் கவனத்துக்கு எடுத்துக்கொள்ளப்பட வேண்டும். வரலாற்றியத்தை விடப் புது வரலாற்றியம் இலக்கியத்தைப் பரந்த வரலாற்றுச் சூழலில் நோக்குகிறது.
# புது வரலாற்றியல் திறனாய்வு

## புது வரலாற்றிய நிலைப்பாடு

வரலாற்றைப் புறவயமாக நோக்க முடியும் என்று புது வரலாற்றியம் நம்புவதில்லை. மிகவும் அடிப்படையான வரலாற்றுத் தகவல்களேயன்றித் தெளிவான தகவல்கள் கிடைப்பதில்லை. இதனால், வரலாற்று நிகழ்வுகள் பற்றிய தகவல்கள் அதை ஆய்வு செய்பவரின் விளக்கங்களாகவே அமையுமேயன்றி உண்மைகளாக இருக்கும் என்று சொல்ல முடியாது. அத்துடன், இவ்விளக்கங்கள் ஆய்வாளரின் காலத்துக் கருத்துக்களின் தாக்கங்களுக்கு உட்பட்டிருக்கும். மேற்படி காரணங்களால் காலம் மாற்றமடையும்போது குறித்த ஒரு இலக்கியம் பற்றிய புரிதலும் மாறும் என்பதைப் புது வரலாற்றியம் ஏற்றுக்கொள்கிறது. இதனால், படைப்பாளியின் காலப் பின்னணி எவ்வாறு இலக்கியப் படைப்பைப் பாதித்தது என்பதையும், எப்படி அவ்விலக்கியம் அதன் காலத்தைப் பிரதிபலிக்கிறது என்றும் ஆராயும் அதே வேளை, திறனாய்பவரின் காலப் பின்னணி அவரின் முடிவுகளில் தாக்கம் கொண்டிருக்கும் என்பதையும் புது வரலாற்றியம் கவனத்தில் கொள்கிறது.
# பொதுவான நீண்ட துணைத்தொடர் புதிர்

**பொதுவான நீண்ட துணைத்தொடர் புதிர்** (Longest Common subsequence problem) என்பது பல எழுத்துத்தொடர்களிடையே (strings) காணப்படும் நீண்ட துணைத்தொடரைக் (subsequence) கண்டுபிடிப்பதாகும். இப்புதிர் பொதுவாக இரண்டு தொடர்களிடையே அமைந்த துணைத்தொடரைக் கண்டுபிடிப்பதாகவே அமையும். கணினியியலில் தொடர் என்பது எழுத்துகள், எண்கள் மற்றும் குறியீடுகளாலான (special characters) ஒரு சொற்றொடரைக் குறிக்கும். ஒரு தொடரின் துணைத்தொடர் என்பது, அத்தொடரிலுள்ள எழுத்தகளால் (அதே வரிசையில் ஆனால் தொடர்ச்சியாக இல்லாமல்) அமைந்த ஒரு தொடராகும். உதாரணத்திற்கு "வணக்கம்" என்பது தொடரானால், "வம்", "வணம்", "கம்", "வகம்" என்பவை துணைத்தொடர்களாகும். இவ்வாறு கொடுக்கப்படும் தொடர்களுள், அனைத்துத் தொடர்களிலும் பொதுவாக அமைந்துள்ள மிக நீளமான துணைத்தொடரைக் கண்டுபிடிப்பதே பொதுவான நீண்ட துணைத்தொடர் புதிராகும். உ.தா.: "பந்தாட்டம்" மற்றும் "பல வட்டம்" ஆகிய தொடர்களின் மிக நீண்ட துணைத்தொடர் "பட்டம்" ஆகும். இப்புதிரின் அடிப்படை, கோப்புகளை ஒப்பிடும் செயலியான டிஃப் (diff) போன்றவற்றில் பயன்படுத்தப்படுகிறது. உயிரித்தகவலியல் வரை இதன் பயன்பாடு நீள்கிறது.
# பொதுவான நீண்ட துணைத்தொடர் புதிர்

## இரு தொடர் புதிரின் தீர்வு

இப்புதிரை மேலும் பல சிறு எளிதான புதிர்களாகப் பிரிக்க இயலும். அச்சிறு புதிர்களை மென்மேலும் பல சிறு புதிர்களாகப் பிரிக்கலாம், இவ்வாறு அச்சிறு புதிர்களின் விடை கிடைக்கும் வரை அவற்றைப் பிரித்துக்கொண்டே செல்ல வேண்டும். ஒரு புதிரை இவ்வாறு சிறு புதிர்களாகப் பிரிக்கயியன்றால் உகம உள்ளமைப்பு (optimal substructure) கொண்ட புதிர் எனப்படும். இப்புதிரினைப் பல சார் புதிர்களாகப் பிரிக்கலாம். சார் புதிர் (overlapping subproblems) என்பது ஒரு புதிரின் விடை அதன் பிரிவுகளின் விடையைச் சார்ந்திருப்பதாகும். ஒரு புதிரில் உகம உள்ளமைப்பு மற்றும் சார் புதிர்களாகப் பிரிக்கும் தன்மையிருந்தால், எளிதான சிறு புதிர்களுக்குத் தீர்வு காண்பது மூலம் அப்புதிருக்குத் தீர்வு காண முடியும். இவ்வாறு தீர்வு காணும் முறையை ஆங்கிலத்தில் Dynamic Programming என்பர்.
# பொதுவான நீண்ட துணைத்தொடர் புதிர்

## இரு தொடர் புதிரின் தீர்வு

### முன்னொட்டுகள்

பொதுவான நீண்ட துணைத்தொடர் புதிரில் தொடர்களின் நீளத்தைக் குறைப்பதன் மூலம் எளிமையான சிறு புதிர்களை உருவாக்க இயலும். இவ்வாறு நீளம் குறைக்கப்பட்டத் தொடர்களை முன்னொட்டு (prefix) என்னும் பெயரின் மூலம் குறிக்கலாம். ஒரு தொடரின் முன்னொட்டென்பது, அத்தொடரின் முடிவில் வரும் எழுத்துகளைக் களைவதன் மூலம் கிடைப்பதாகும். உதாரணத்திற்கு "௨" என்னும் எழுத்து "ஆட்டம்" என்ற தொடரைக் குறிக்கிறதென்றால், "ஆட்ட" என்னும் தொடர் "௨" தொடரின் முன்னொட்டுகளில் ஒன்றாகும். முன்னொட்டுகள் தன் தாய் தொடரின் பெயரிலேயே குறிக்கப்பெறுகின்றன. முன்னொட்டுகளை வேறுபடுத்திக்காட்ட அவற்றில் கீழ்க்குறியீடாக அதன் நீளம் குறிக்கப்பெறும். உதாரணத்திற்கு "ஆட்ட" எனும் முன்னொட்டு "௨<sub>3</sub>" என்ற பெயரால் குறிக்கப்படும்.
# புனித செபமாலை அன்னை பெருங்கோவில் (பாண்டெல், கொல்கத்தா)

**புனித செபமாலை அன்னை பெருங்கோவில்** அல்லது **பாண்டெல் கோவில்** (*Bandel Church*) என்பது இந்தியாவின் கொல்கத்தா நகருக்கு அருகே அமைந்துள்ள வரலாற்றுச் சிறப்புமிக்க கத்தோலிக்க கிறித்தவ வழிபாட்டிடம் ஆகும்.  
இக்கோவில் இந்தியாவின் வடபகுதி, கிழக்குப்பகுதி (பங்களா தேசம் உட்பட) ஆகியவற்றில் முதல்முறையாக் கட்டப்பட்ட ஒரு கத்தோலிக்க கிறித்தவக் கோவில். பாண்டெலில் எழுந்த முதல் கோவில் கட்டப்பட்ட ஆண்டு 1599 ஆகும். இக்கோவில் போர்த்துகீசிய மொழியில் *Nossa Senhora do Rosário* என்று வழங்கப்பட்டது. அதற்குப் பொருள் "புனித செபமாலை அன்னை" என்பதாகும்.
# புனித செபமாலை அன்னை பெருங்கோவில் (பாண்டெல், கொல்கத்தா)

## வரலாறு

16ஆம் நூற்றாண்டின் நடுப்பகுதியில் போர்த்துகீசியர்கள் கல்கத்தாவுக்கு அருகே உள்ள பாண்டெல் என்னும் இடத்தை ஒரு துறைமுகமாகப் பயன்படுத்தத் தொடங்கினர். முகலாயப் பேரரசான அக்பர் போர்த்துகீசியர்களுக்கு ஹூக்லி ஆற்றின் கரையில் ஒரு நகரத்தை நிறுவ அனுமதி அளித்தார். அப்பகுதியில் குடியேறிய போர்த்துகீசியர் அங்கு வாழ்ந்த மக்களுக்குக் கிறித்தவ சமயத்தை போதித்து, அவர்களுக்குத் திருமுழுக்குக் கொடுத்து அவர்களில் பலரைக் கிறித்தவ சமயத்திற்குக் கொணர்ந்தனர். 1598ஆம் ஆண்டளவில் அங்கு போர்த்துகீசியரும் இந்தியருமாக சுமார் 5000 கத்தோலிக்கர் இருந்தனர்.  
1579ல் போர்த்துகீசியர் ஹூக்லி ஆற்றின் கரையில் ஒரு துறைமுகம் கட்டினர், பின்னர் அங்கு ஒரு கோட்டையையும் கட்டி எழுப்பினர். அங்கிருந்த கிறித்தவர் நடுவே பணிபுரிய கோவா நகரிலிருந்து புனித அகுஸ்தீன் சபைத் துறவியர் கொண்டுவரப்பட்டார்கள்.  
கத்தோலிக்க சமயத்தை வெளிப்படையாகப் போதித்து, மக்களைக் கிறித்தவ சமயத்திற்குக் கொணரவும், அவர்களுக்கு வழிபாட்டிடங்களாகக் கோவில்கள் கட்டி எழுப்பவும் முகலாயப் பேரரசர் அக்பர் முழு இசைவு தந்தார். இதைத் தொடர்ந்து, போர்த்துகீசிய தளபதி பேத்ரோ தவாரெஸ் என்பவர் பாண்டல் நகரில் 1599இல் போர்த்துகீசிய குடியேற்றக் காலக் கலைப்பாணியில் ஒரு கோவிலைக் கட்டி எழுப்பினார். அதோடு அகுஸ்தீன் சபைத் துறவியருக்கு ஒரு துறவற இல்லமும் அமைக்கப்பட்டது.
# புனித செபமாலை அன்னை பெருங்கோவில் (பாண்டெல், கொல்கத்தா)

## புதிய கோவில் கட்டப்படுதல்

1632இல் ஷாஜஹான் பேரரசர் காலத்தில் நிகழ்ந்த ஹூக்லி படையெடுப்பின்போது, பாண்டெல் கோவில் தீக்கிரையாக்கப்பட்டது. எனவே போர்த்துகீசியர் ஜாண் கோமசு தே சோத்தோ என்பவரின் தலைமையில் 1660ஆம் ஆண்டு ஒரு புதிய கோவிலைக் கட்டினர். அக்கோவில் பழைய கோவில் அழிந்த அதே இடத்திலேயே கட்டப்பட்டது.  
பழைய கோவிலின் எஞ்சிய அடிக்கல்லில் காணும் 1599 என்னும் ஆண்டு அக்கோவில் கட்டப்பட்ட காலத்தைக் காட்டி நிற்கிறது. அக்கல் இன்று அங்குள்ள துறவற இல்லத்தின் மேற்கு வாயிலில் பதிக்கப்பட்டுள்ளது.
# புனித செபமாலை அன்னை பெருங்கோவில் (பாண்டெல், கொல்கத்தா)

## வரலாற்றுச் சிறப்பு

இன்று பாண்டெல் நகரில் போர்த்துகீசியர் விட்டுச்சென்ற தடயமாக உள்ளவை புனித செபமாலை அன்னை கோவிலும், துறவற இல்லமும், அதன் முற்றமும் மட்டுமே. அங்கிருந்த அகுஸ்தீன் சபையின் இறுதி போர்த்துகீசிய துறவி இறந்தது 1869இல் ஆகும். 1870இல் வங்காள மொழிப் பள்ளிக்கூடம் ஒன்று தொடங்கப்பட்டது. அது மயிலாப்பூர் மறைமாவட்டத்தின் கீழ் போர்த்துகீசிய நேர் கண்காணிப்பில் தொடங்கப்பட்டது.
# புனித செபமாலை அன்னை பெருங்கோவில் (பாண்டெல், கொல்கத்தா)

## சலேசிய சபை பொறுப்பு

பின்னர் கொல்கத்தா மறைமாவட்டம் உருவானதைத் தொடர்ந்து பாண்டெல் கோவிலும் அதைச் சார்ந்த துறவற இல்லம், பள்ளிக்கூடம் போன்றவையும் சலேசிய சபையின் பொறுப்பில் 1928இல் ஒப்படைக்கப்பட்டன.  
இன்றுவரை பாண்டல் மறைத்தளத்தின் பொறுப்பு சலேசிய சபையினரிடமே உள்ளது. அவர்கள் அங்கு புதிய கட்டங்களை எழுப்பியுள்ளனர். ஒரு கல்லூரி, புகுமுகத் துறவியர் இல்லம், தியான இல்லம் போன்றவற்றை அவர்கள் தொடங்கி நடத்திவருகின்றனர்.
# புனித செபமாலை அன்னை பெருங்கோவில் (பாண்டெல், கொல்கத்தா)

## அன்னை மரியா திருத்தலம்

இன்று புனித செபமாலை அன்னை கோவில் ஒரு திருத்தலமாகச் சிறப்புப் பெற்றுள்ளது. வங்காள விரிகுடாவில் எழுந்த ஒரு புயலின்போது அன்னை மரியாவின் வேண்டுதலால் அற்புதமாகக் காப்பாற்றப்பட்டதற்கு நன்றியறிதலாக அக்கோவிலில் "நற்பயணத் துணை அன்னை மரியா" என்ற பெயரில் ஒரு திருவுருவம் வைக்கப்பட்டது. அதன் முன் வேண்டுதல் நடத்த கத்தோலிக்கரும் பிறருமாக ஆயிரக் கணக்கான மக்கள் ஆண்டு முழுவதும் திருப்பயணமாக வருகின்றனர். கோவில் முன் எழுப்பப்பட்டுள்ள கப்பலின் கொடிமரம் அந்நிகழ்ச்சியை இன்று நினைவுபடுத்துகிறது.  
குறிப்பாக, சனவரி மாதத்தில் இந்தியாவிலிருந்தும் பங்களா தேசத்திலிருந்தும் சாந்தால் இன கத்தோலிக்க மக்கள் ஆண்டுத் திருப்பயணமாக வந்து பாண்டல் கோவிலில் தங்கள் மாநாட்டை நிகழ்த்துகின்றனர்.  
அதுபோலவே, கொல்கத்தா பகுதி வாழ் சீனக் கத்தோலிக்கரும் இக்கோவிலுக்குத் திருப்பயணமாகச் செல்கின்றனர்.  
கோவிலில் மூன்று பீடங்கள் உள்ளன. ஒரு பீடம் அன்னை மரியாவுக்கு அர்ப்பணிக்கப்பட்டுள்ளது. அங்குள்ள கல்லறைகளில் வைக்கப்பட்டுள்ள கல்வெட்டுகள் பல உள்ளன. இன்னிசை எழுப்புகின்ற குழல் பாணி பேரிசைக் கருவியும் (*pipe organ*) உள்ளது.
# புனித செபமாலை அன்னை பெருங்கோவில் (பாண்டெல், கொல்கத்தா)

## பெருங்கோவில் நிலைக்கு உயர்த்தப்படல்

1988ஆம் ஆண்டு, நவம்பர் 25ஆம் நாள் இக்கோவிலை திருத்தந்தை இரண்டாம் யோவான் பவுல் "பெருங்கோவில்" (பசிலிக்கா) நிலைக்கு உயர்த்தினார்.
# ஒயிட் ஹவுஸ் டவுன்

**ஒயிட் ஹவுஸ் டவுன்** (**ஒயிட் ஹவுஸ் வேட்டை: உலகை வெல்ல..... இது ஒரு ஆரம்பம்**) (White House Down) இது ஒரு 2013ம் ஆண்டு வெளிவந்த அமெரிக்கா அரசியல் மற்றும் சாகச படம். வெள்ளை மாளிகை தாக்குதல் கதைகள், அமெரிக்கர்களுக்கு அலுக்காது போல! அதில் இன்னுமொரு அத்தியாயம் இந்தப்படம். ஹாலிவுட்டின் புகழ் பெற்ற இயக்குநர் ரோலண்ட் எமெரிக்கின் இயக்கியுள்ளார். இப்படம் இந்தியா முழுவதும் ஜூன் 28-ம் தேதி வெளியானது.
# ஒயிட் ஹவுஸ் டவுன்

## நடிகர்கள்

- சானிங் டேட்டம்
- ஜேமி பாக்ஸ்
- மேகி கிலென்ஹால்
- ஜேசன் கிளார்க்
- ரிச்சர்ட் ஜென்கின்ஸ்
- ஜோயி கிங்
- ஜேம்ஸ் வுட்ஸ்
- நிக்கோலா ரைட்
- ஜிம்மி சிம்ப்சன்
- மைக்கேல் மர்பி
# ஒயிட் ஹவுஸ் டவுன்

## தமிழ் வெளியீடு

சோனி பிக்சர்ஸ் வெளியிடும் இப்படத்தின் தமிழ் பதிப்புக்கான தலைப்பு "ஒயிட் ஹவுஸ் வேட்டை உலகை வெல்ல..... இது ஒரு ஆரம்பம். இப்படம் இந்தியா முழுவதும் ஜூன் 28-ம் தேதி வெளியானது.
# தமிழ் வழக்கு (டென்மார்க்)

**தமிழ் வழக்கு** (டானிசு: Tamilsagen) என்பது டென்மார்க்கில் தமிழ் குடும்பங்கள் மீள் இணைவது தொடர்பான ஒரு வழக்கு ஆகும். இந்த வழக்கு 1993 ஆம் ஆண்டு Poul Schlüter தலைமையிலான அரசு ஆட்சி இழக்கக் காரணமாக அமைந்தது.
# தமிழ் வழக்கு (டென்மார்க்)

## வழக்கு

1987 ஆம் ஆண்டு தமிழ் குடும்ப இணைவுகளை குறைக்கும் வழிகளை அரசு ஆய்ந்தது. அதனைத் தொடர்ந்து நீதி அமைச்சர் Erik Ninn-Hanse தமிழ் குடும்பங்கள் மீள் இணைவதைத் தடுக்கும் வண்ணம் நடவடிக்கைகள் மேற்கொண்டார். இவை டானிசு சட்டத்துக்கு எதிரானவை என்று முடிவாகியது. இந்த வழக்கு ஊடகங்களில் பரந்த கவனிப்பைப் பெற்றது. அரசியல் நோக்கில் பெரும் எதிர்ப்பைச் சந்தித்தது. இதனைத் தொடர்ந்து Erik Ninn-Hansen 1989 ஆம் ஆண்டு பதவி விலகினார். நான்கு நீதி அமைச்சு ஊழியர்கள் மீது வழக்குத் தொடரப்பட்டது, அமைச்சர் impeach செய்யப்பட்டார். இதனைத் தொடர்ந்து அரசு ஆட்சி இழந்தது.
# டென்மார்க்கில் உள்ள தமிழ்ச் சேகரிப்புகள்

**டென்மார்க்கில் உள்ள தமிழ்ச் சேகரிப்புகள்** (Tamil Collections in Denmark) என்பது டென்மார்க் ரோயல் நூலகத்தால் 1959 ஆம் ஆண்டு வெளியிடப்பட்ட ஒரு தமிழ் நூற்பட்டியல் ஆகும். இது ஒரு ஆங்கில மொழி நூல். இந்தப் பட்டியலை அ. கிருசுணமுர்த்தி தொகுத்துள்ளார். 255 பக்கங்களைக் கொண்ட நூல் பல அரியல் தமிழ் நூற்களைப் பற்றிய தகவல்களைக் கொண்டுள்ளது  
.
# விக்கிப்பீடியா:Statistics/weekly/1-Dec-2013
# விக்கிப்பீடியா:Statistics/December 2013

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# தமிழ் இலக்கணம் (இலத்தீன்)

**தமிழ் இலக்கணம்** அல்லது *கிறம்மாற்றிக்கா தமுலிகா* (இலத்தீன்: Grammatica Damulica) என்பது 1716 ஆம் ஆண்டு பர்த்தலோமேயு சீகன்பாலக்கு -ஆல் வெளியிடப்பட்ட இலத்தீன் மொழி நூல் ஆகும். இது தரங்கம்பாடியில் தொகுக்கப்பட்டு, இயேர்மனியில் ஏல் (Halle( நகரில் வெளியிடப்பட்டது. ஐரோப்பிய மொழியில் வெளிவந்த முதல் தமிழ் இலக்கண நூல் இதுவாகும். இந்த நூல் இலத்தீன் மொழி அறிந்த கிறித்தவ சமயம் பரப்புவோருக்காக எழுதப்பட்டது. இது ஆங்கில மொழிக்கு அண்மையில் மொழிபெயர்க்கப்பட்டுள்ளது.
# லெனின் எம். சிவம்

**லெனின் எம். சிவம்** கனடா நாட்டைச் சார்ந்த திரைப்படத் தயாரிப்பாளர். இவர் யாழ்ப்பாணம்,இலங்கையில் பிறந்து பின்னர் டோரரொண்டோ, கனடாவிற்கு 1991ல் தனது 17வது வயதில் புலம் பெயர்ந்தவர். இவரே திரைக்கதை எழுதி படம் இயக்குகிறார். 2012ல் டொராண்டோவில் மிக செல்வாக்கான தமிழர்களில் ஒருவராக இவர் அறியப்படுகிறார்.
# லெனின் எம். சிவம்

## திரைப்படங்கள்

- ஒரு துவக்கும் ஒரு மோதிரமும் (A GUN & A RING) (2013)
- 1999 (2009)
- The Next Door (2008) - திகில் குறும்படம்
- உறுதி (Strength)) (2007)
- ஒரு சில நல்ல மனிதர்கள் (A Few Good People) (2006)
# விஸ்வநாதபேரி

**விஸ்வநாதபேரி** என்பது தமிழ்நாடின் தென்காசி மாவட்டதில் உள்ள சிவகிரி வட்டத்திலுள்ள ஒரு வருவாய் கிராமம் ஆகும்.. இவ்வூர் சிவகிரியிலிருந்து 6 மைல் தொலைவில் ராயகிரிக்கு அருகில் அதாவது சிவகிரிக்கும் ராயகிரிக்கும் இடையில் உள்ளது.  
பள்ளிகள்:  
1.அருணோதயா நடுநிலைப்பள்ளி  
2.சுவாமி ரேனுகா தேவி நடுநிலைபள்ளி  
3.கம்மாவார் உயர்நிலைபள்ளி  
4.மதராஸ துவக்க பள்ளி  
மருத்துவமனைகள்:  
வேல்கேர் சிறப்பு மருத்துவமனை சிவகிரி
# விஸ்வநாதபேரி

## கோயில்கள்

1. ஊருக்கு நடுவில் திரெளபதியம்மன் திருக்கோவில் உள்ளது
1. அருள்மிகு அங்காள பரமேஸ்வரி திருகோவில்
1.
# ஆரன் சோர்க்கின்

**ஆரன் பெஞ்சமின் சோர்க்கின்** (*Aaron Benjamin Sorkin*, பிறப்பு: சூன் 9, 1961) என்பவர் அகாதமி, மற்றும் எம்மி விருதுகள் பெற்ற அமெரிக்கத் திரைக்கதை எழுத்தாளரும், தயாரிப்பாளரும், நாடக ஆசிரியரும் ஆவார். சிறந்த திரைக்கதைக்கான கோல்டன் குளோப் விருதுக்கு இவர் திரைக்கதை எழுதிய ’எ ஃபியூ குட் மென்’ (A FEW GOOD MEN-1989) திரைப்படம் முன்மொழியப்பட்டது.  
இவர் திரைக்கதைகளில் பெரும்பாலும் மதுபான அருந்தகத்தில் வரும் மனிதனாக இவர் இடம் பெறுவார். நடந்து கொண்டே பேசும் பல உரையாடல்கள் இவர் தம் கதைகளில் வரும். இவருடைய அரசியல் நோக்கும் எண்ணங்களின் வெளிப்பாடும் இவர் கதைகளில் அமைந்து இருக்கும். அரசு மற்றும் அரசு துறைகள் அவற்றை பற்றி வெகுவாக விமர்சிக்கும் வகையிலும் இவர் கதைக்களம் அமைந்து இருக்கும். மனோதத்துவ பகுப்பாய்வுகளில் திறமையாக எதிர்கொள்ளும் பாத்திரங்கள் இவர் கதைகளில் இடம் பெறும்.  
இவர் படங்களில் பெரும்பாலும் சட்ட நடவடிக்கை எடுக்கப்படும் நிகழ்வுகள் கொண்டதாக இருக்கும். அதற்குச் சிறந்த எடுத்துக்காட்டாக இவர் தம் நாடகமாகிய "எ பியு குட் மென்" பின்னாளில் திரைப்படமாக வெளிவந்தது. அதில் வரும் ஒரு ராணுவ வழக்கறிஞர் கொலைக் குற்றம் சாட்டப்பட்ட கடற்படை அதிகாரிகளுக்காக, அவர்களைப் பாதுகாக்கும் சட்டத்தரணியாக உள்ளது போன்ற கதைபோக்கு கொண்டதாக இருக்கும்
# ஆரன் சோர்க்கின்

## வாழ்க்கைக் குறிப்பு

அமெரிக்காவில் உள்ள நியூயார்க் மாகாணத்தில் உள்ளடங்கிய மன்ஹாட்டனில் பிறந்தவர். இவருடைய தாயார் ஒரு பள்ளி ஆசிரியர். இவர்தம் தந்தை தனி பதிப்புரிமை வழக்கறிஞர். இவரின் தந்தை இரண்டாம் உலக போரில் பங்கேற்றவர். இவருடைய அக்காவும், மூத்த சகோதரனும் சட்டம் பயின்று வழக்குரைஞர்களாகச் சென்றுவிட்டனர்.  
இவர் நியூயார்க் புறநகர் பகுதியில் உள்ள சுகேர்சுடேல் (scarsdale) உயர்நிலை பள்ளியில் படித்தார். பள்ளியில் படிக்கும் காலம்தொட்டு நாடகம் மற்றும் கலையரங்க குழுக்களில் மிகுந்த ஆர்வத்துடன் பங்கு கொண்டார். இவர் பள்ளிப் படிப்பை முடித்தவுடன் நடிப்புத் துறையில் மேற்படிப்பைத் தொடர விரும்பினார். ஆனால் தன் திறமை எழுத்துத்துறையில் மேலோங்கி உள்ளதை அவர் விரைவாக உணர்ந்தார். இவரது முதல் நாடகம் ’ரிமூவிங் ஆல் டவுட்’ (removing all doubt) பெரும் வெற்றி அடையவில்லை. இருப்பினும் மனம் தளராமல் தொடர்ந்து பல நாடகங்கள் எழுதினார்.  
இவர் தம் நாடகமாகிய "எ பியு குட் மென்" கதைக் கரு இவர் சகோதரியுடன் ஏற்பட்ட ஒரு உரையாடலின் போது உருவானதாகும். அவரது சகோதரி ஒரு கடற்படை நீதிமன்றத்தின் நீதிபதியாக பனி ஆற்றினர் .அவர் தன்னுடைய பணியில் தான் நீதிபதியாக இருந்த போது வழக்காட பெற்ற ஒரு வழக்கை பற்றி தனது சகோதரனாகிய சோர்கினிடம் தெரிவித்தார் .அந்த உரையாடல் இவரை பெரிதும் பாதித்தமையல் .அதனை தழுவி ஒரு கதையை எழுத முற்பட்டார் .அந்த கதை தான் முதலில் நாடகமாகவும் பின்பு திரைப்படமாகவும் வெளிவந்த எ பியு குட் மென் ஆகும்
இவருடைய தந்தை வழிப் பாட்டனார் சர்வதேச மகளிர் 'ஆடை தொழிலாளர்கள் சங்கத்தின்’ நிறுவனர்களில் ஒருவர். சோர்க்கின் இளவயதில் நடிப்பில் நாட்டம் கொண்டார். இவர் தன்னுடைய பதின்பருவம் எய்தும் முன் இவரது பெற்றோர் இவரை Who's Afraid of Virginia Woolf? மற்றும் That Championship season போன்ற நாடகங்களைக் காண நாடக அரங்குங்களுக்கு அழைத்துச் சென்றனர்.
# ஆரன் சோர்க்கின்

## **திரைப்படங்கள்**

இவர் திரைக்கதை எழுதியுள்ள ஆங்கில திரைப்படங்கள்:  
** த சோசியல் நெட்வொர்க் (THE SOCIAL NETWORK), 2010*  
** மணி பால் (MONEY BALL), 2011*  
** சார்லி வில்சன் வார் (CHARLIE WILSON WAR), 2007*  
** எ புயு குட் மேன் (A FEW GOOD MEN), 1992*  
** தி அமெரிக்கன் பிரெசிடெண்ட் (THE AMERICAN PRESIDENT), 1995*  
** மாலீஸ் (MALICE), 1993*
# ஆரன் சோர்க்கின்

## **நாடகங்கள்**

- ரிமூவிங் ஆல் டவுட் (REMOVING ALL DOUBT)
- இன் திஸ் பிச்சர் (HIDDEN IN THIS PICTURE ), 1988
- எ புயு குட் மேன் (A FEW GOOD MEN), 1989
- என்தூரேஜ் (ENTOURAGE), 2004
- தி வெஸ்ட் விங் (THE WEST WING), 1999
# ஆரன் சோர்க்கின்

## **நாடகங்கள்**

### தி வெஸ்ட் விங்

இத் தொலைக்காட்சித் தொடருக்கு ஏழு பகுதிகளாகக் கொண்ட தொடர்நாடகத்தை எழுதினார். இந்த நாடகம் 1999-2006 வரை ஒளிபரப்பப் பெற்றது.
- 2001ஆம் ஆண்டிற்கான சிறந்த தொலைக்காட்சி தொடர்காண கோல்டன் குளோப் விருதை பெற்றது
- 2003 ஆம் ஆண்டு சிறந்த நாடகத்துக்கான பிரிம்டைம் விருதை பெற்றது .
- 2007 ஆம் ஆண்டு அந்த வருடத்திற்கு கொடுக்கப்பட்ட சிறந்த தொலைக்காட்சி நிகழ்ச்சிக்கான விருதை பெற்றது .
# ஆரன் சோர்க்கின்

## **நாடகங்கள்**

### என்தூரேஜ்

இது 2004-2011 வரை ஒளிபரப்பட்ட ஒரு நகைச்சுவை நாடகம். இந்த நாடகம் ஒரு கோல்டன் குளோப் விருதை பெற்றது.  
இந்த நாடகத்தின் கதையில் வரும் கதாநாயகன் திடீர் என்று புகழின் உச்சிக்கு வரும் திரைப்பட கதாநாயகன் .ஹாலிவுட்டில் வெகு சிலர் மட்டுமே அனுபவிக்கும் சொகுசு வாழ்க்கையைக் கண்டு வியக்கிறான் .அவனது நெருங்கிய நண்பர்களும் அவனுடன் வந்து தங்கிவிடுகின்றனர் இதனால் அவன் சந்திக்கும் நிகழ்வுகள் நகைசுவை பாங்குடன் சொல்லி இருப்பார்.
# ஆரன் சோர்க்கின்

## ஏற்று நடித்த வேடங்களில் சில

இவர் திரைப்படங்களில் அதிகம் நடிப்பதில்லை. இருப்பினும் நடிப்பின் மீது அவர் கொண்ட ஆர்வத்தால் தான் திரைக்கதை எழுதிய படங்களில் சிறிய வேடங்களில் நடித்திருக்கிறார்.
1. ’எ புயு குட் மேன்’ என்ற படத்தில் மதுபான அருந்தகத்தில் வரும் ஒரு மனிதனாக இவரைக் காண முடியும்.
1. ’தி அமெரிக்கன் பிரெசிடென்ட்’ என்ற படத்தில் மதுபான அருந்தகத்தில் இருக்கும் உதவியாளராக வரும் ஒரு மனிதனாக நடித்திருந்தார்
1. ’ஸ்போர்ட்ஸ் நைட்’ என்ற நாடகத்தில் மதுபான அருந்தகத்தில் வரும் ஒரு மனிதனாக நடித்திருந்தார்
1. ’தி வெஸ்ட் விங்’ என்ற நாடகத்தில் கூட்டத்தில் வரும் ஒரு மனிதனாக நடித்திருந்தார்
1. மற்றுமொரு திரைப்படத்தில் இவர் ஒரு விளம்பரப் பிரதிநிதியாக நடித்துள்ளார்.
# ஆரன் சோர்க்கின்

## **விருதுகள்**

### அகாதமி விருது

- 83ஆவது ஆண்டு சிறந்த தழுவிய திரைக்கதைக்கான அகாதமி விருது வழங்கும் விழாவில் சிறந்த தழுவிய திரைக்கதைக்கான அகாதமி விருது பிப்ரவரி 13, 2011 அன்று 2010 ஆம் ஆண்டு வெளிவந்த ’தி சோசியல் நெட்வொர்க்’ திரைப்படத்திற்காக இவருக்கு வழங்கபட்டது. இத்திரைப்படத்தின் திரைக்கதை 2009இல் பென் மெஸ்ரிச்சால் (Ben Mezrich) எழுதப்பட்ட ’தி அக்சிதென்டல் பில்லியநர்கள்’ (The Accidental Billionaires) என்ற புத்தகத்தைத் தழுவி எழுதப்பட்டது.
# ஆரன் சோர்க்கின்

## **விருதுகள்**

### கோல்டன் குளோப் விருது

2010ஆம் ஆண்டு சிறந்த தழுவிய திரைக்கதைக்கான கோல்டன் குளோப் விருது ’தி சோசியல் நெட்வொர்க்’ திரைப்படத்திற்காக இவருக்கு வழங்கபட்டது.
# மர்ஜானே சத்ரபி

**மர்சான் சத்ராப்பி** (*Marjane Satrapi* பாரசீகம்: مرجان ساتراپی) (பிறப்பு 22 நவம்பர் 1969) ஈரானில் பிறந்த பிரஞ்சு கார்ட்டூனிஸ்ட், திரைப்பட இயக்குநர், மற்றும் குழந்தைகளுக்கான புத்தகம் எழுதுபவர்.
# மர்ஜானே சத்ரபி

## வாழ்க்கை வரலாறு

1969 இல் ஈரானிலுள்ள ரஷ்த் என்ற இடத்தில் பிறந்தவர் மர்ஜானே சத்ரபி. சோஷலிச சமூக அமைப்பை நிறுவுவதற்கான போராட்டத்தில் உயிர் நீத்தவர்களின் பாரம்பரியம் கொண்ட முற்போக்கான குடும்பத்தைச் சேர்ந்தவர்.  
1979 இல் தனது 14 வயதில் தலைநகர் தெகரானில் உள்ள பிரெஞ்சு பள்ளியில் மர்ஜி படித்துக் கொண்டிருந்த காலத்தில் இஸ்லாமியப் புரட்சி நடைபெற்றது. அது கொடுங்கோல் மன்னர் ஷாவுக்கு எதிரானது. அப்போது ஈரான்-ஈராக் போர் வெடித்தது. இது போன்ற உள்நாட்டு நெருக்கடிகளால் மர்ஜி ஈரானில் படிப்பது நல்லதில்லை என்று அவளுடைய பெற்றோர் கருதி பள்ளிப் படிப்புக்காக ஆஸ்திரியத் தலைநகர் வியன்னாவுக்கு மர்ஜியை அனுப்பினார்கள்.
# மர்ஜானே சத்ரபி

## முதல் நாவல்

கறுப்பு வெள்ளை கோடுகள் என்பது அவரது முதல் சித்திர நாவல்.
# மர்ஜானே சத்ரபி

## உலகப் புகழ்

பெர்சேபோலிஸ் (Persepolis) என்ற அவரது சுயசரிதை சித்திர நாவல், அவருக்குப் பெரும் பெயரைப் பெற்றுத் தந்தது. 20 ஆண்டு கால ஈரானின் வரலாற்றைச் சொல்லும் அந்த சித்திர நாவல், சிறந்த அரசியல் ரீதியிலான படைப்பு. பிரெஞ்சு மொழியில் எழுதப்பட்டது இந்த சித்திர நாவல்.  
பெர்சேபோலிஸ் திரைப்படமாகவும் வெளிவந்துள்ளது. வின்சென்ட் பார்னோவுடன் இணைந்து மர்ஜியே இந்த அனிமேஷன் படத்தை இயக்கினார். உலகின் மதிப்புமிக்க திரைப்பட விழாவான கான் திரைப்பட விழாவில், 2007ஆம் ஆண்டில் அது நடுவர் விருதைப் பெற்றது.
# மென்பொருள் சுதந்திர நாள்

**மென்பொருள் சுதந்திர நாள்** (*Software Freedom Day*) கட்டற்ற மற்றும் திறந்த மென்பொருட்களின் மீது ஆர்வம் உடைய ஒரு குழுவினரால் உருவாக்கப்பட்ட சிறப்பு நாள் ஆகும். அந்த மென்பொருளின் மூல நிரல்கள் முழுவதுமாக பயன்படுத்துபவர்க்குக் கொடுக்க வேண்டும். அவருக்கு அந்த மூல நிரல்களை மாற்றி எழுதுவதற்கு சுதந்திரம் அளிப்பதோடு அவர் மாற்றி அமைத்த அந்த மென்பொருளை மற்றவருடன் பகிர்ந்து கொள்ளவும் முழு சுதந்திரம் அளிக்க வேண்டும். இதையே சுதந்திரம் எனக் குறிப்பிடுகின்றனர்.  
மென்பொருள் சுதந்திர நாள் 2004 ஆம் ஆண்டில் முதன் முதலாக ஏற்கப்பட்டு அதே ஆண்டில் ஆகத்து 28 ஆம் நாள் நினைவுகூரப்பட்டது. முதலாவது நிகழ்வில் ஏறத்தாழ 12 அமைப்புகள் பங்குபற்றின. 2006 ஆம் ஆண்டு முதல் ஒவ்வோர் ஆண்டும் செப்டம்பர் மாதத்தின் மூன்றாம் சனிக்கிழமைகளில் கொண்டாடப்படுகிறது.  
இதை கட்டுப்பாடுகளற்ற மென்பொருள் நாள் என்றும் கூறலாம்.  
இதற்கு எடுத்துக்காட்டு சொல்ல வேண்டுமெனில் மொசிலா ஃபயர் ஃபாக்சு உலாவி இலவச திறந்த நிரல் பல இயங்குதளங்களில் இயங்கக் கூடிய இணைய உலாவியாகும். குரோமியம் (ஆங்கிலம்:chromium browser) ஒரு கட்டற்ற மற்றும் திறந்த மூல வகையைச்சார்ந்த இணைய உலாவி ஆகும்.
# மென்பொருள் சுதந்திர நாள்

## பயனர்க்கான சுதந்திரம்

ஒரு நிரலையோ அல்லது ஒரு மென்பொருளையோ அல்லது இயக்குதளத்தையோ பயன்படுத்தும் பயனர்க்கு கீழு வரும் நான்கு சுதந்திரம் அவசியமாக கிடைக்க வேண்டும்.
1. நிரலை பயனர் அவர்தம் பயன்பாட்டுக்கு பயன்படுத்த கட்டுப்பாடு அற்ற உரிமை.
1. மென்பொருள், நிரல், இயக்குதளம் எப்படி செயல்படுகிறது என்று அதன் செயல்நுட்பம் அல்லது மூலநிரல் ஆராய்ந்து அவரவர் பயன்பாட்டுக்கு ஏற்ப அதனை மாற்றி அமைப்பது.
1. இரண்டாவதாக குறிப்பிடப்பட்டு உள்ள சுதந்திரம் நடைமுறைப்படுத்த அதனுடைய மூல நிரல் மென்பொருளுடன் கொடுக்கப்படவேண்டியது மிகவும் முக்கியம். அது மட்டும் அல்லாது மாற்றி சீரமைக்க பட்ட நிரல்களை பதிவுகள் எடுக்கவும் பதிவுகள் எடுத்து மறுவிநியோகம் செய்யவும் உரிமம் அளிக்கப்பட்டு இருக்க வேண்டும்.
1. மாற்றி அமைக்கப்பட்ட பதிப்புகளை விநியோகம் செய்யவும் உரிமம் அளிக்கப்பட்டு இருக்க வேண்டும்
# மென்பொருள் சுதந்திர நாள்

## இந்திய அரசு பயன்படுத்தும் கட்டற்ற மென்பொருள்

ஏப்ரல் 2005 ஆம் ஆண்டு இந்திய அரசால் தொலைத் தொடர்பு மற்றும் தகவல் தொழில்நுட்பத் துறை அமைச்சகம், தொலைத் தொடர்பு துறை மூலம் நிதி அளிக்கப்பட்டு தொடங்கப்பட்டது " இலவச / திறந்த மூல மென்பொருள் தேசிய வள மையம் (National Resource Centre for Free/Open Source Software -NRCFOSS) "  
இந்த மையத்தின் மூலம் ஜனவரி 10 2007ஆம் ஆண்டு பாரதிய இயக்குதள தீர்வுகள் (Bharat Operating System Solutions (BOSS) [பாஸ் லினக்ஸ்] வெளியிடப்பட்டது .இந்த இயக்குதளத்தில் ஆங்கிலம் அல்லாத இந்திய மொழிகளைப் பயன்படுத்த முடியும். தற்போது அசாமி, வங்காளம், குஜராத்தி, இந்தி, கன்னடம், மலையாளம், மராத்தி, ஒரியா, பஞ்சாபி, சமஸ்கிருதம், தமிழ், தெலுங்கு, போடோ, உருது, காஷ்மிரி , மைதிலி, கொங்கணி, மணிப்புரி, அரபி, பாரசீகம் ஆகிய மொழிகளில் பயன் படுத்த முடியும் .
இதன் மூலம் ஆங்கில மொழி அறியாதவர்களும் தங்கள் தாய்மொழியில் கணினியை இயக்கவும், இணையம் பயன்படுத்தவும் வழிவகை செய்து தகவல் தொடர்பு தொழில்நுட்பத்தில் பெரும் மாற்றத்தை கொண்டு வந்து உள்ளது
# மென்பொருள் சுதந்திர நாள்

## சீன அரசு பயன்படுத்தும் கைலின் இயக்குதளம்

சீன அரசு அதனிடம் உள்ள அதிவேக கணினி (supercomputer) தியான்ஹே-1 ([tianhae -1]) கைலின் லினக்ஸ் மூலம் இயங்குகிறது.
இந்த கைலின் லினக்ஸ் 2010ஆம் ஆண்டு முதல் பயன் படுத்தபடுகிறதுஇந்த கைலின் இயக்குதளம் மூலம் சி,சி++ ,போன்ற நிரல்களைப் பயன்படுத்த முடியும் .
# மென்பொருள் சுதந்திர நாள்

## பிரான்ஸ் நாட்டில் கட்டற்ற மென்பொருள்

பிரான்சு நாட்டின் பாராளுமன்றத்தில் உபுண்டு லினக்ஸ் 2008 ஆம் ஆண்டு முதல் பயன்பாட்டில் உள்ளது.
பிரெஞ்சு நாட்டின் தேசிய காவல் படை ஓபன்ஆபீஸ் பயன்பாட்டில் அடைந்த திருப்தியாலும் விண்டோஸ் பயன்பாட்டின் செலவு காரணமாகவும் லினக்ஸ் மிகக் குறைவாகவும் நிறைவாகவும் இருந்தமையாலும் அதனை பின்பற்றவும் பயன்படுத்தவும் தொடங்கினர்.
# மென்பொருள் சுதந்திர நாள்

## ரஷ்ய நாட்டில் கட்டற்ற மென்பொருள்

ரஷ்ய அரசு 2009 ஆம் ஆண்டு முதல் அந்நாட்டின் அனைத்து பள்ளிகளிலும் இருக்கும் கணினிகள் லினக்ஸ் இயக்குதளம் மூலம் இயக்கப்படும் என்று 2007ஆம் ஆண்டு அறிவித்தது இதன் மூலம் அவர்கள் யாருக்கும் உரிமம் கட்ட தேவை இல்லை என்ற நிலை ஏற்படும்.
# மென்பொருள் சுதந்திர நாள்

## தேடுபொறியில் லினக்ஸ் குறித்த தேடல்கள்

ராயல் பின்க்டோம் என்ற இணையதளம் தேடுபொறியில் உலகளவில் லினக்சின் பயன்பாட்டைப் பற்றிய ஆய்வை நடத்தியது .அதில் கிழக்கு ஆசிய நாடுகளில் பலநாடுகளில் இருந்து லினக்ஸ் பற்றி அதிகம் தேடப்பட்டதைக் கண்டறிந்தனர்.  
லினக்ஸ் பயனர் மற்றும் மென்பொருள் பங்குஅளிப்பவர் இடையே உலகளாவிய அளவில் மதிப்பாய்வு நடத்தப்பட்டது .அதில் இந்தியா, கியூபா, ரஷ்யா, செக் குடியரசு, இந்தோனேசியா ஆகிய நாடுகளில் அதிக அளவில் தேடுபொறியில் தேடப்பட்டிருந்தது கண்டுபிடிக்கப்பட்டது .லினக்ஸ் பெரும்பாலும் மத்திய கிழக்கு நாடுகளில் அதிகமாக பயன் படுத்தப்பட்டது என்பது தெரியவந்து உள்ளது .வடக்கு நாடுகளில் சில நாடுகளில் மட்டும் விருப்பம் அதிகமாக உள்ளது இதற்கு காரணங்கள் அங்கு வசிக்கும் மக்களின் தனி மனித வருமானம் குறைவாக இருப்பதும் கட்டற்ற மென்பொருள் இலவசமாகவும் மூலநிரல் உடன் கொடுக்கப்படுவதும் ஆகும்.
# மென்பொருள் சுதந்திர நாள்

## முடிவுற்ற நிகழ்வுகள் தொகுப்பு

| காலம் | குழுக்கள் | பங்கு கொண்ட நாடுகள் | மூலம் |
| --- | --- | --- | --- |
| 28 ஆகஸ்ட் 2004 | 12 | N/A | linux.com |
| 10 செப்டம்பர் 2005 | 136 | 60 | linux.com SFD 2005 map |
| 16 செப்டம்பர் 2006 | 180 | 70 | SFD 2006 map |
| 15 செப்டம்பர் 2007 | 286 | 80 | SFD 2007 map |
| 20 செப்டம்பர் 2008 | 563 | 90 | SFD 2008 map |
| 19 செப்டம்பர் 2009 | 700 | 90 | SFD 2009 map |
| 18 செப்டம்பர் 2010 | 397 | 90 | SFD 2010 map |
| 17 செப்டம்பர் 2011 | 442 | 87 | SFD 2011 map |
| 15 செப்டம்பர் 2012 | 301 | 73 | SFD 2012 map |
| 21 செப்டம்பர் 2013 | N/A | N/A | SFD 2013 map |
# மென்பொருள் சுதந்திர நாள்

## நிகழ்வுகளுக்கான பொருளுதவி

எந்த ஒரு நிகழ்வுக்கும் பொருள் உதவி தேவை. இங்கிலாந்து நாட்டில் தலைமை அலுவலகம் கொண்டு உள்ள கனோனிகல் லிமிடெட் (canonical ltd ) என்ற மென்பொருள் நிறுவனம் உள்ளது. உபுண்டு லினக்ஸ் எனும் லினக்ஸ் இயக்குதளம் இந்த நிறுவனத்தால் உருவாக்கப்பட்டது .இந்த கட்டற்ற மென்பொருள் தினத்திற்கான பொருள் உதவி கனோனிகல் லிமிடெட் முதன்மை ஆதரவாளர் .மேலும் பல நிறுவனர்கள் பொருள் உதவி அளித்து வருகின்றனர்.
# மென்பொருள் சுதந்திர நாள்

## அறிவியல் கூடங்கள், நிறுவனங்களில் கட்டற்ற மென்பொருள் பயன்பாடு

நாசாவின் கட்டுப்பாட்டில் இருக்கும் சர்வதேச விண்வெளி நிலையம் அங்கு இருக்கும் மடிக்கணினிகளில் விண்டோஸ் இயக்குதளத்தில் இருந்து லினக்ஸ் இயங்குதளத்திற்கு மாற்றியுள்ளது
# இந்திய சர்வதேச திரைப்பட விழா

**இந்திய சர்வதேச திரைப்பட விழா** (IFFI) முதன்முதலில் இந்திய அரசின் திரைப்படத்துறையால், இந்தியாவின் முதல் பிரதம மந்திரி ஆதரவுடன், 1952 ஆம் ஆண்டு சனவரி 24- பிப்ரவரி 1 வரை மும்பையில் நடைபெற்றது. அதன் பின்னர் மும்பை, கொல்கத்தா, சென்னை ஆகிய நகரங்களில் நடந்துள்ளது. 2013 ஆம் ஆண்டு 44 ஆவது இந்திய சர்வதேச திரைப்பட விழா கோவாவில் நடைபெற்றது.
# சர்வதேச அடிமை முறை ஒழிப்பு தினம்

**சர்வதேச அடிமைத்தளை ஒழிப்பு தினம்** (*International Day for the Abolition of Slavery*) ஐக்கிய நாடுகள் பொது சபையால் அறிவிக்கப்பட்டு ஒவ்வொரு ஆண்டும் டிசம்பர் 2 ம் தேதி கொண்டாடப்படும் தினம் ஆகும். இந்த தினம் முதன் முதலில் 1986 ஆம் ஆண்டு கொண்டாடப்பட்டது.
# அகாதமி விருதுகள் விழாக்களின் பட்டியல்

இக்கட்டுரை நிகழ்பெற்ற அனைத்து அகாதமி விருதுகள் விழாக்களின் பட்டியல் ஆகும்.  
பிப்ரவரி 9, 2020 அன்று நடைபெற்ற 92ஆவது ஆசுக்கர் விழா வரையில் இக்கட்டுரையில் குறிப்பிடப்பட்டுள்ளது.
# அகாதமி விருதுகள் விழாக்களின் பட்டியல்

## இடங்கள்

- 1929: ஹாலிவுட் ரோசவெல்ட் ஹோட்டல்
- 1930–1943: அம்பாசிடர் மற்றும் மில்லெனியம் பில்ட்மோர் ஹோட்டல்
- 1944–1946: கிரவ்மன்ஸ் சீன திரையரங்கம்
- 1947–1948: சிரைன் கலையரங்கம்
- 1949: அகாதமி விருது திரையரங்கம்
- 1950–1960: பான்டேஜஸ் திரையரங்கம்
- 1961–1968: சான்டா மானிகா சிவிக் கலையரங்கம்
- 1969–1987: டோரதி சாண்ட்லர் பவிலியன்
- 1988–2001: டோரதி சாண்ட்லர் பவிலியன் மற்றும் சிரைன் கலையரங்கம்
- 2002–இன்றுவரை: டால்பி திரையரங்கம்
# அகாதமி விருதுகள் விழாக்களின் பட்டியல்

## விழாக்கள்
| 81ஆவது | 22 பிப்ரவரி 2009 | *சிலம்டாக் மில்லியனயர்* | 36.94 மில்லியன் | 21.68 | ஹக் ஜேக்மேன் |  |  |
| 82ஆவது | 7 மார்ச்சு 2010 | *த ஹர்ட் லாக்கர்* | 41.62 மில்லியன் | 24.75 | ஸ்டீவ் மார்டின், |  |  |
| 83ஆவது | 27 பிப்ரவரி 2011 | தி கிங்ஸ் ஸ்பீச்'' | 37.90 மில்லியன் | 22.97 | சேம்ஸ் பிராங்கோ, ஆன் ஹாத்வே |  |  |
| 84ஆவது | 26 பிப்ரவரி 2012 | *த ஆர்ட்டிஸ்ட்* | 39.46 மில்லியன் | 23.91 | பில்லி கிறிசுடல் |  |  |
| 85ஆவது | 24 பிப்ரவரி 2013 | *ஆர்கோ* | 40.38 மில்லியன் | 24.47 | செத் மெக்பார்லேன் |  |  |
| 86ஆவது | மார்ச்சு 2, 2014 | *12 இயர்ஸ் எ சிலேவ்* | 43.74 மில்லியன் | 24.7 | எல்லேன் டிஜெனிரெஸ் |  |  |
| 87ஆவது | பிப்ரவரி 22, 2015 | *பேர்ட்மேன்* | 37.26 மில்லியன் | 20.6 | நீல் பாட்ரிக் ஹாரிஸ் |  |  |
| 88ஆவது | பிப்ரவரி 28, 2016 | *ஸ்பாட்லைட்* | 34.43 மில்லியன் | 23.4 | கிரிசு ரொக் |  |  |
| 89ஆவது | பிப்ரவரி 26, 2017 | *மூன்லைட்டு* | 33.0 மில்லியன் | 22.4 | Jimmy Kimmel |  |  |
| 90ஆவது | மார்ச்சு 4, 2018 | *த சேப் ஆஃப் வாட்டர்* | 26.5 மில்லியன் | 18.9 |  |  |  |
| 91ஆவது | பிப்ரவரி 24, 2019 | *கிறீன் புக்* | 29.6 மில்லியன் | 20.6 |  |  |  |
| 92ஆவது | பிப்ரவரி 9, 2020 | *பாரசைட்டு* | 23.6 மில்லியன் | 5.3 |  |  |  |
| 93ஆவது | பிப்ரவரி 28, 2021 |  |  |  |  |  |  |
| 94ஆவது | பிப்ரவரி 27, 2022 | } |  |  |  |  |  |
# அகாதமி விருதுகள் விழாக்களின் பட்டியல்

## பன்முறை விழாவை நடத்தியவர்கள்

அகாதமி விருதுகள் விழாவினை மூன்று முறைக்கு மேல் நடத்திவர்களின் பட்டியல்.  
| நடத்துனர் | விழா எண்ணிக்கை |  |
| --- | --- | --- |
| பாப் ஹோப் | 19 |  |
| பில்லி கிறிசுடல் | 9 |  |
| சான்னி கார்சன் | 5 |  |
| சாக் லெம்மன் | 4 |  |
| வுபி கோல்ட்பர்க் | 4 |  |
| கான்ராடு நாகல் | 3 |  |
| ஜெர்ரி லுவிஸ் | 3 |  |
| டேவிட் நிவென் | 3 |  |
| ஸ்டீவ் மார்டின் | 3 | } |
# அகாதமி விருதுகள் விழாக்களின் பட்டியல்

## மேலும் பார்க்க

- அகாதமி விருது
# சூப்பர் மேன் (2013 திரைப்படம்)

**மேன் ஆஃப் ஸ்டீல்** என்பது 2013 ஆம் ஆண்டு வெளியான அமெரிக்க - ஐக்கிய இராச்சிய நாட்டு மீநாயகன் திரைப்படம் ஆகும். இது டிசி காமிக்ஸ் வரைகதையில் தோன்றிய சூப்பர் மேன் என்ற கதாபாத்திரத்தை அடிப்படையாக கொண்டு வார்னர் புரோஸ். பிக்சர்ஸ், லெஜென்டரி என்டர்டெயின்மென்ட், டிசி என்டர்டெயின்மென்ட் மற்றும் சின்காபி இன்க். ஆகிய நிறுவனங்கள் தயாரித்துள்ளது. இது டிசி நீட்டிக்கப்பட்ட பிரபஞ்சத்தின் முதலாவது திரைப்படம் ஆகும்.  
கிறிஸ்டோபர் நோலன், சார்லஸ் ரோவேன், எம்மா தாமஸ் மற்றும் டெபோரா சினைடர் ஆகியோர் தயாரிக்கும் இந்த படத்திற்கு டேவிட் எஸ்.கொயர் என்பவர் திரைக்கதை எழுத சாக் சினைடர் என்பவர் இயக்கத்தில் ஹென்றி கவில், ஏமி ஆடம்சு, மைக்கேல் ஷானோன், டயான் லேன், கெவின் கோஸ்ட்னர், லாரன்ஸ் பிஷ்பர்ன், ஆன்ட்ஜே ட்ரூ, அய்லெட் ஜூரர், கிறிஸ்டோபர் மேலோனி மற்றும் ரசல் குரோவ் போன்ற பலர் நடித்துள்ளார்கள்.  
மேன் ஆஃப் ஸ்டீல் என்பது சூப்பர்மேன் திரைப்படத் தொடரின் மீள் உருவாக்கம் ஆகும். இது சூப்பர்மேன் கதாபாத்திரத்தின் மூலக் கதையை சித்தரிக்கிறது. இப்படமானது ஜூன் 14, 2013 அன்று வார்னர் புரோஸ். பிக்சர்ஸ் என்ற நிறுவனம் மூலம் 2டி, 3டி மற்றும் ஐமாக்ஸில் வெளியாகி கலவையான விமர்சனங்களைப் பெற்றது. இந்த படம் வசூல் ரீதியாக வெற்றி பெற்றது, உலகளவில் 668 மில்லியன் டாலர்களை வசூலித்தது. இந்த படத்தின் தொடர்சியாக பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற படம் மார்ச் 25, 2016 அன்று வெளியானது.  
தமிழகத்தில் 180 தியேட்டர்களில் இப்படம் திரையிடப்பட்டது. இயக்குநர் ராம நாராயணனின் ஸ்ரீ தேனாண்டாள் பிலிம்ஸ் நிறுவனம் இப்படத்தினை வெளிவிட்டது.
# சூப்பர் மேன் (2013 திரைப்படம்)

## கதை சுருக்கம்

உலகத்தைப் போலவே கிரிப்டான் கிரகத்திலும் மனிதர்கள் வாழ்கிறார்கள். ஆனால் அவர்கள் மனிதர்களை விட புத்திசாலிகள். நவீன தொழில்நுட்பங்கள் மூலம் அவர்கள் தங்களை சுற்றியுள்ள கிரகங்களை அடிமைப்படுத்துகிறார்கள். செயற்கையாக இனப்பெருக்கம் செய்பவர்களாக இருக்கிறார்கள். முதன் முறையாக அந்த கிரகத்தின் முக்கிய பதவியில் இருப்பவர் இயற்கையாக ஒரு வாரிசை உருவாக்குகிறார்.  
அந்த கிரகம் அழியத் தொடங்கும்போது தன் குழந்தையை, பறக்கும் கப்பலில் வைத்து பூமிக்கு அனுப்புகிறார். இங்கு வரும் குழந்தை ஒரு விவசாயி வீட்டில் வளர்கிறது. அபூர்வ சக்திகள் நிறைந்த அக் குழந்தையை தன் சக்தியை வெளிப்படுத்தாமலேயே வளர்க்கிறார். அபார சக்தி மிக்கவன், வேற்று கிரகத்தைச் சேர்ந்தவன் என்று தெரிந்தால் உலகம் அவனை ஏற்றுக் கொள்ளாது என்று நினைக்கிறார். கிரிப்டான் கிரகத் தளபதி, அந்த கிரக மக்களை வேறுகிரகத்தில் குடியமர்த்த திட்டமிட்டு சூப்பர்மேனைத் தேடி பூமிக்கு வருகிறார். கிளார்க், எப்படி அந்த வில்லனை வென்று சூப்பர் மேனாக உருவாகிறான் என்பதுதான் மீதி திரைப்படம்.
# சூப்பர் மேன் (2013 திரைப்படம்)

## நடிகர்கள்

- ஹென்றி கவில் - கல்-எல் / கிளார்க் கென்ட்
- ஏமி ஆடம்சு - லோயிஸ் லேன்
- மைக்கேல் ஷானோன் - ஜெனரல் ஸோட்
- கெவின் கோஸ்ட்னர் - ஜொனாதன் கென்ட்
- டயான் லேன் - மார்த்தா கென்ட்
- லாரன்ஸ் பிஷ்பர்ன் - பெர்ரி வைட்
- ஆன்ட்ஜே ட்ரூ - ஃபோரா-உல்
- அய்லெட் ஜூரர் - லாரா லோர்-வான்
- கிறிஸ்டோபர் மேலோனி - நாதன் ஹார்டி
- ரசல் குரோவ் - ஜோர்-எல்
# ஆஃப்டர் ஏர்த் (திரைப்படம்)

**ஆஃப்டர் ஏர்த்** (**அபாய கிரகம்**) இது ஒரு 2013ஆம் ஆண்டு வெளிவந்த சகசம் மற்றும் அறிவியல் திரைப்படம். எம். நைட் ஷியாமளன் என்ற பாண்டிச்சேரி பக்கம் பிறந்த ஒரு இந்திய இயக்குநர் இயக்கிய படம் இது. நீண்டநாட்களாக பெரும் எதிர்பார்ப்பில் இருந்து வெளியான படம். இந்தப் படமானது இயக்குநர் ஷ்யாமளன்னின் முதல் டிஜிட்டல் படமாகும். இந்தப் படம் சோனி எப் 65(Sony F65) டிஜிட்டல் கமெராவில் எடுக்கப்பட்ட முதல் திரைப்படமாகும்.
# ஆஃப்டர் ஏர்த் (திரைப்படம்)

## கதை சுருக்கம்

அங்கு விண்கலம் தரையில் மோதியதில் இரண்டு துண்டாக உடைந்து ஒன்று நூறு கிலோமீட்டர்க்கு அப்பால் விழுகிறது அப்பாவும் , மகனையும் தவிர அனைவரும் இறக்கின்றனர். வில் ஸ்மித்துக்கு காலில் அடிபடுகிறது. அவர்கள் தங்கள் கிரகத்திற்குத் தகவல் சொல்ல வேண்டுமானால் பீக்கான் என்ற ஒரு ரிமோட் மூலம் சிக்னல் கொடுக்க வேண்டும். இங்குள்ள விண்கலத்தில் அது உடைந்து போய் விட தன் காலில் அடிபட்டு உள்ளதால் நூறு கிலோமீட்டர்க்கு அப்பால் உள்ள மீதி விண்கலத்தில் உள்ள பீக்கான் மூலம் சிக்னல் தர மகனை அனுப்புகிறார் வில் ஸ்மித். மகன் மேற்கொள்ளும் அந்தப் பயணமே படத்தின் மீதி பாதி.
# ஆஃப்டர் ஏர்த் (திரைப்படம்)

## நடிகர்கள்

- ஜேடன் சிமித்
- வில் ஸ்மித்
# ஆஃப்டர் ஏர்த் (திரைப்படம்)

## படத்தின் பிளஸ்

படத்தின் பெரிய பிளஸ் என்று பார்த்தால் வில் ஸ்மித்ம் அவருடைய உண்மையான மகன் ஜேடன் சிமித்தும் தான். தந்தை மகன் உறவிற்கு அப்படி செட் ஆகிறார்கள்.
# ஜி.ஐ. ஜோ: ரிட்டாலியேசன்

**ஜி.ஐ. ஜோ2 வஞ்சம்** (*G.I. Joe: Retaliation*) 2013 ஆம் ஆண்டு வெளிவந்த அமெரிக்கா நாட்டு அறிவியல் மற்றும் அதிரடி திரைப்படம். இந்த திரைப்படத்தை **ஜான் எம் சூ-வு** இயக்க, டுவெயின் ஜான்சன், சானிங் டேட்டம், ரே பார்க், லுக் ப்ரேசி உள்ளிட்ட பல நடிகர் நடிகைகள் நடித்துள்ளார்கள்.